भोपाल। मौसम विभाग ने अगले 24 घंटों के दौरान इंदौर-भोपाल संभाग सहित मध्यप्रदेश के 22 जिलों में भारी बारिश की चेतावनी दी है। राजधानी में बुधवार रात से शुरू हुआ बारिश का सिलसिला अब भी जारी है। भोपाल शहर में बीते चौबीस घंटों में 104.6 मिली मीटर बारिश हुई है। वहीं पूरे भोपाल जिले में 53.7 मिमी बारिश रिकॉर्ड की गई। प्रदेश में सबसे ज्यादा बारिश खंडवा में हुई। खंडवा में पिछले 24 घंटे में 149 मिमी बारिश दर्ज की गई।